คลังต่ออายุรถเมล์-รถไฟฟรี
คลังอัดงบพันล้านต่ออายุรถเมล์-รถไฟฟรี 6 เดือน
24 มิ.ย. 2554

คลังอัดงบพันล้านต่ออายุรถเมล์-รถไฟฟรี 6 เดือน
นายอารีพงศ์ ภู่ชอุ่ม ปลัดกระทรวงการคลัง เปิดเผยว่า กระทรวงการคลัง และกระทรวงคมนาคม ได้ข้อสรุปมาตรการลดค่าครองชีพที่จะหมดอายุมาตรการ ในสิ้นเดือน มิ.ย.นี้ โดยจะขยายมาตรการรถไฟ และรถเมล์ฟรี ออกไปอีก 6 เดือน 
สำหรับมาตรการช่วยไฟฟ้าไม่เกิน 90 หน่วย และตรึงราคาก๊าซแอลพีจี อยู่ในมาตรการโครงการประชาวิวัฒน์ โดยในส่วนของได้มีการประกาศเป็นมาตรการถาวรแล้ว ส่วนราคาก๊าซพีจีก็มีการตรึงราคาของก๊าซที่ใช้ในครัวเรือนต่อไป
ทั้งนี้ ให้การขยายอายุมาตรการดังกล่าว ให้องค์การขนส่งมวลชนกรุงเทพฯ (ขสมก.) และการรถไฟแห่งประเทศไทย (รฟท.) บริหารต้นทุนไปก่อน และให้ตั้งงบประมาณขอชดเชยภายหลังกับรัฐบาลใหม่ โดยคาดว่าทั้งสองมาตรการใช้งบประมาณ  1,180 ล้านบาท